《出门无马行》
宋代·刘攽

市儿暮归钱满把，田翁秋收禾满野。人生勤苦必有获，天事岂满遗拙者。

鄙夫能言知读书，十五著论惊群儒。文章不作少壮用，白发垂领皮肉粗。

作官不如閒日多，得禄无若饥寒何。百年陈人谁比数，满眼贵士难经过。

欲为揣摩心智短，欲学造请颜色赧。黄金难成丹砂贵，紫芝将秀白日晚。

退居长安百不为，出门无马还步归。高天报施固有待，可得不如翁与儿。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。